Masipa het ook bevraagteken of ŉ redelike mens dieselfde as Pistorius sou optree. Sy het gesê Pistorius is die enigste mens wat kan sê wat deur sy kop gegaan het toe hy die skote gevuur het. Sy het gesê die atleet het aangevoer hy het gevrees vir sy en Steenkamp se lewens. Volgens Masipa is daar nie enige getuienis gelewer wat dit weerspreek het nie.
Masipa het bevind dat Pistorius nie aan moord (dolus eventualis) skuldig is nie. Dit beteken Masipa is van mening dat Pistorius nie noodwendig geweet het daar is ŉ mens agter die deur nie en nie die moontlikheid kon voorsien dat die persoon sou sterf as hy die skote deur die deur gevuur het nie.
Alles inaggenome is twee gesinne se lewens erg geraak. Ek weet ook almal maak foute. Wraak kom ons nie toe nie. Maar wat vir my altyd sleg is, is dat die beskuldigde altyd met sy lewe kan voortgaan. Oor begin. Oor ‘n paar maande hardloop hy weer, het ‘n nuwe liefde, koop huise en karre ens ens ens en hierdie gebeure is vergete. Maar daar is altyd die slagoffer. Niks kan haar terugbring nie. Sy kan nie haar wonderlike loopbaan voortsit nie en haar ouers is sonder ‘n dogter vir altyd en ewig. Sy het nie ‘n kans vir oor begin nie.
Sy het die wonderlikste lewe wat oorbegin het. Die lewe by onse Heer en Hemelse Vader. Sonder enige sorge!!
Die derduisene rande wat hy betaal het om die hof om die bos te lei werp vandag vrugte af. Hy het mense se lewens verwoes en hul God gegewe kind vermoor, en al waaraan hy vandag dink is hoe om sy gat uit die tronk te hou en more oormore weer te maak soos sy ou gewoontes is. Net die anderdag was hy in die nuus weer gesuip en in ‘n kuierplek…….dit moet mos iets se van die arrogante klein snert!!!
Ek glo ook hy is onskuldige, ek stem saam met Lorayne, hy het so baie op die spel, hy sou haar gelos het as hy gevoel het die verhouding werk nie, maak nie saak hoe arrogant hy is en hoe lief hy vir gewere is nie, dit maak hom nie n moordenaar nie.
Zelda jy praat so waar. Mense is vieslik deur hul neuse in ander se sake te druk. Ek sê ook vergeet en vergewe. Oscar het seer en berou net hy sal weet wat het regtig gebeur daai aand en net hy kan daardie las dra as hy skuldig is. Ek gun niemand dit waardeur Reeva of Oscar deur gegaan het nie. HUlle was en sal altyd IKONE in my lewe bly.
Ja al kry hy 100jaar tronkstraf, bring dit nie vir Reeva terug nie, maar dit beskerm weer die volgende een wat oor sy pad mag kom as hy vrygelaat word.